# Címerművészet

### A Wikipédiából, a szabad lexikonból.

A címerművészet vagy gyakorlati heraldika a címertan egyik részterülete, mely a címerek szabályos megszerkesztésével, megrajzolásával (kiállításával), grafikai vagy plasztikus megszerkesztésével, gyakorlati alkalmazásával, leírásával, historizálásával és címerkritikával foglalkozik.

Névváltozatok:
gyakorlati heraldika, címergyakorlat, a címerábrázolás tana
fr: art du blason, de: Wappenkunst, Heroldskunst, praktische Heraldik, en: art of heraldry, la: ars heraldica, ars armoralis, disciplina insignium
Rövidítések

A címerelmélet mellett a heraldika hagyományos felosztásának része. Míg a címerművészet lényegében esztétikai, a címerelmélet jogi tartalommal bír.

A címerművészet a heraldikával együtt jött létre és azon heroldok művelték, akik feladata a címerek megrajzolása volt. Ezért kezdetben ez volt a legfontasabb tevékenység a címerekkel kapcsolatban és a címerelmélet szabályai is a címerek szerkesztésének gyakorlati tapasztalatai és szükségletei nyomán jöttek létre, mely a hanyatló heraldika korában a címerviseléssel kapcsolatos címerjogi előírásokban csúcsosodott ki.

A hagyományos felosztásban a heraldika elméleti szabályainak meghatározása a címerek gyakorlati megszerkesztésével foglalkozó címerművészet feladata volt, nem a címerelméleté. A címergyakorlat ezért művészettörténeti, stilisztikai terület mellett egyben a szerkezeti alapú modern axiomatikus szemlélet egyik alappillére is, hiszen magába foglalja a címerleírást és a nevezéktant is, melyek az ilyen módon determinált címerszabályokat hozzák létre.

A címertan a 14. századi első heraldikusok színrelépése után, a 16. századtól, a címerművészetből fejlődött tudománnyá.

### [szerkesztés] Lásd még

címerelmélet, heraldika, axiomatikus heraldika

A lap eredeti címe "http://hu.wikipedia.org../../../c/%C3%AD/m/C%C3%ADmerm%C5%B1v%C3%A9szet.html"

Kategória: Heraldika

##### Views

- Szócikk
- Vitalap
- Aktuális változat

##### Keresés